Στις Ηνωμένες Πολιτείες, μία **κομητεία** (*county*) είναι γεωγραφική υποδιαίρεση μιας πολιτείας (ή ομοσπονδιακού εδάφους), στο οποίο συνήθως αποδίδεται και διοικητική εξουσία. Ο όρος «κομητεία» χρησιμοποιείται σε 48 από τις 50 πολιτείες, ενώ η Λουιζιάνα χωρίζεται σε «ενορίες» (*parishes*) και η Αλάσκα σε διοικητικά διαμερίσματα (*boroughs*).

Οι ενορίες και τα διοικητικά διαμερίσματα ονομάζονται από την ομοσπονδιακή κυβέρνηση των ΗΠΑ, «ισοδύναμα κομητείας», όπως και κάποιες ανεξάρτητες πόλεις που δεν αποτελούν τμήματα κομητείας. Υπάρχουν 3143 κομητείες και 100 ισοδύναμα κομητειών στις ΗΠΑ, με 3.033 οργανωμένες κυβερνήσεις κομητειών ή ισοδύναμων κομητειών, σύμφωνα με την απογραφή κυβερνήσεων του 2007.

Η εξουσία των κομητειών πηγάζει από τον εκάστοτε πολιτειακό νόμο και ποικίλλει αρκετά από πολιτεία σε πολιτεία. Σε κάποιες πολιτείες όπως το Κονέκτικατ και το Ρόουντ Άιλαντ, οι κομητείες είναι μόνο γεωγραφικές ενότητες χωρίς καμία διοικητική αρμοδιότητα. Στο άλλο άκρο, οι κομητείες του Μέριλαντ και η ισοδύναμη κομητείας Πόλη της Βαλτιμόρης χειρίζονται όλες τις υπηρεσίες, συμπεριλαμβανομένης της δημόσιας εκπαίδευσης, αν και η πολιτεία διατηρεί την ενεργή εποπτεία πολλών από τις υπηρεσίες.

Ο μέσος αριθμός κομητειών ανά πολιτεία είναι 62. Η πολιτεία με τις περισσότερες κομητείες είναι το Τέξας με 254, ενώ η πολιτεία με τις λιγότερες είναι το Ντέλαγουερ με τρεις. Σύμφωνα με την Απογραφή Ηνωμένων Πολιτειών του 2000, ο μέσος πληθυσμός κομητείας ήταν περίπου 104.000 κάτοικοι. Η πολυπληθέστερη κομητεία είναι η Κομητεία Λος Άντζελες, με εκτιμώμενο πληθυσμό 10,04 εκατομμύρια κατοίκους (εκτίμηση 2021), μεγαλύτερο από τον πληθυσμό όλων πλην οκτώ πολιτειών. Η κομητεία με τον μικρότερο πληθυσμό είναι η Κομητεία Λάβινγκ του Τέξας με 82 κατοίκους σύμφωνα με την απογραφή του 2010.

Αριθμός ισοδύναμων κομητειών ανά πολιτεία
-----------------------------------------

Υπάρχουν κατά μέσο όρο 62,8 κομητείες ανά πολιτεία ενώ ο διάμεσος είναι 62 κομητείες (Νέα Υόρκη συμπεριλαμβανομένης της Περιφέριας της Κολούμπια. Η πολιτεία με τις λιγότερες κομητείες είναι το Ντέλαγουερ (3), αν και είναι μοναδική ανάμεσα στις πολιτείες καθώς κάθε κομητεία της διαρείται σε ενότητες που ονομάζονται *hundreds* (*εκατοστάδες*). Η πολιτεία με τις περισσότερες κομητείες είναι το Τέξας (254).

Οι νότιες και μεσοδυτικές πολιτείες εν γένει τείνουν να έχουν πιο πολλές κομητείες από ότι οι δυτικές ή οι βορειοανατολικές πολιτείες, καθώς πολλές βορειοανατολικές πολιτείες δεν είναι αρκετά μεγάλες σε έκταση ενώ πολές δυτικές ήταν αραιοκατοικημένες όταν χωρίστηκαν σε κομητείες. Το Κονέκτικατ, η Μασαχουσέτη και το Ρόουντ Άιλαντ έχουν πλήρως ή εν μέρει καταργήσει τις κυβερνήσεις των κομητείων.

| Πολιτεία | Αριθμός κομητειών | Μέσος πληθυσμός κομητείας |
| --- | --- | --- |
| Τέξας | 254 | 117,613 |
| Τζόρτζια | 159 | 68,114 |
| Βιρτζίνια (95 κομητείες και 39 πόλεις), | 134 | 64,875 |
| Κεντάκι | 120 | 37,578 |
| Μιζούρι (114 κομητείες και μία πόλη) | 115 | 53,647 |
| Κάνσας | 105 | 28,097 |
| Ιλινόι | 102 | 125,715 |
| Βόρεια Καρολίνα | 100 | 107,149 |
| Αϊόβα | 99 | 31,286 |
| Τενεσί | 95 | 73,215 |
| Νεμπράσκα | 93 | 21,116 |
| Ιντιάνα | 92 | 73,975 |
| Οχάιο | 88 | 134,191 |
| Μινεσότα | 87 | 65,755 |
| Μίσιγκαν | 83 | 121,500 |
| Μισισίπι | 82 | 36,295 |
| Οκλαχόμα | 77 | 51,824 |
| Αρκάνσας | 75 | 40,562 |
| Oυισκόνσιν | 72 | 81,910 |
| Πενσυλβάνια | 67 | 194,206 |
| Φλόριντα | 67 | 331,697 |
| Αλαμπάμα | 67 | 75,075 |
| Νότια Ντακότα | 66 | 13,755 |
| Λουιζιάνα (ενορίες) | 64 | 72,836 |
| Κολοράντο | 64 | 92,850 |
| Νέας Υόρκη | 62 | 326,060 |
| Καλιφόρνια | 58 | 689,383 |
| Μοντάνα | 56 | 19,622 |
| Δυτική Βιρτζίνια | 55 | 32,640 |
| Βόρεια Ντακότα | 53 | 14,727 |
| Νότια Καρολίνα | 46 | 114,735 |
| Αϊντάχο | 44 | 42,275 |
| Ουάσινγκτον | 39 | 200,795 |
| Όρεγκον | 36 | 120,181 |
| Νέο Μεξικό | 33 | 64,249 |
| Γιούτα | 29 | 115,381 |
| Μέριλαντ (23 κομητείες και μία πόλη) | 24 | 257,721 |
| Ουαϊόμινγκ | 23 | 25,265 |
| Νιου Τζέρσεϊ | 21 | 442,595 |
| Αλάσκα («διοικητ. διαμερίσματα») | 18 | 40,945 |
| Νεβάδα (16 κομητείες και μία πόλη) | 17 | 189,918 |
| Μέιν | 16 | 85,224 |
| Αριζόνα | 15 | 486,110 |
| Βερμόντ | 14 | 45,965 |
| Μασαχουσέτη | 14 | 502,390 |
| Νιου Χάμσαϊρ | 10 | 137,909 |
| Κονέκτικατ | 8 | 451,038 |
| Ρόουντ Άιλαντ | 5 | 219,633 |
| Χαβάη | 5 | 292,027 |
| Ντέλαγουερ | 3 | 331,578 |
| Περιφέρεια της Κολούμπια | 1 | 714,100 |

Πηγή:

Δείτε ακόμα
-----------

* Κατάλογος των πολυπληθέστερων Κομητειών των ΗΠΑ
* Πολιτείες των ΗΠΑ

Παραπομπές
----------

1. 1 2  «An Overview of County Government». *National Association of Counties*. Αρχειοθετήθηκε από το πρωτότυπο στις 17 Απριλίου 2013. Ανακτήθηκε στις 22 Φεβρουαρίου 2011.
2. ↑  «Local Governments and Public School Systems by Type and State: 2007». Αρχειοθετήθηκε από το πρωτότυπο στις 10 Νοεμβρίου 2013. Ανακτήθηκε στις 27 Φεβρουαρίου 2012.
3. ↑  Osborne M. Reynolds, Jr. *Handbook of Local Government Law*, 2nd ed. (St. Paul, MN: West Group, 2001), 26.
4. ↑  «Connecticut State Register and Manual, Section VI: Counties». Connecticut Secretary of the State. Αρχειοθετήθηκε από το πρωτότυπο στις 27 Νοεμβρίου 2011. Ανακτήθηκε στις 23 Ιανουαρίου 2010. THERE ARE NO COUNTY SEATS IN CONNECTICUT. County government was abolished effective October 1, 1960; counties continue only as eographical subdivisions.
5. ↑  «Facts & History». Ανακτήθηκε στις 23 Ιανουαρίου 2010. Rhode Island has no county government. It is divided into 39 municipalities each having its own form of local government.
6. ↑  «Direct links to all 24 Maryland Local Education Agencies' web sites». Ανακτήθηκε στις 22 Ιανουαρίου 2011.
7. ↑  «How Many Counties are in Your State?». Click and Learn. Αρχειοθετήθηκε από το πρωτότυπο στις 22 Απριλίου 2009. Ανακτήθηκε στις 26 Αυγούστου 2009.
8. ↑  «Counties: Geography of Virginia». *www.virginiaplaces.org*. Ανακτήθηκε στις 15 Δεκεμβρίου 2017.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα County (United States)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |